Jegyzőkönyv kivonat

Készült: 2017 március 17.–én Kunszentmárton Köztársaság tér 8. szám, I. emeleti Tanácskozó termében a Tiszazugi Leader Egyesület működési költségeinek előfinanszírozásának tárgyában
Jelen vannak: 

         Fazekas János – elnök



        - Kunszentmárton Város Önkormányzata Képviseletében


Győri Imre -  vállalkozó


Samu István – vállalkozó            

Hegyes Zoltán – Cibakháza Nagyközség Önkormányzat

· Vegyesüzemi Horgász Egyesület

Fialka György – Kinizsi Horgász Egyesület

· Csépa Község Önkormányzata


Molnár Bálint – Öcsöd Község Önkormányzata

· Tiszazugi Települések Szövetsége

Páncél Ferenc – Szelevény Község Önkormányzata

          Trabach Tibor - Tiszakürti Szövetkezet
· Genero Kft.

· Tiszazugi Leader Nonprofit Kft.        
         Stoica-Bodor Éva – Martfű Város Önkormányzata

         Sárköziné Papp Éva- Civil

         Szokolai Lajos – Cserkeszőlő Község Önkormányzata

                                   -Civil

         Hegedűs István – Tiszaföldvár Város Önkormányzata

         Vinczéné Balogh Magdolna- Martfűi Városszépítő Egyesület

         Kovács Tibor -  Szent Márton Alapítvány

         Doroginé Bálint Edina - Vállalkozó
         Birgés Brigitta- jegyzőkönyv vezető
         Bíró Csaba – munkaszervezet vezető helyettes
Fazekas János: Tisztelettel köszöntött minden jelenlévőt.  Jegyzőkönyv hitelesítőnek Samu István és Győri Imre Urakat javaslom, aki egyetért, kézfeltartással jelezze. Jegyzőkönyvvezetésre javaslom Birgés Brigittát. Aki egyetért, kézfeltartással jelezze. Köszönöm, az elnökség egyhangúan megszavazta jegyzőkönyv hitelesítőnek Samu István és Győri Imre Urakat, illetve jegyzőkönyvvezetőnek Birgés Brigittát. Megkérem a megválasztott személyt, hogy a feladatot ellássa. Mai taggyűlésünk második napirendi pontja a működési költségeink finanszírozási problémáinak megtárgyalása. 

Kifizetési kérelem előleg lehívására csak bankgarancia benyújtásával lehetséges. Ez ügyben egyeztettünk a 3A Takarékszövetkezettel, mint számlavezető bankunkkal, de sajnos az ajánlott feltételek teljesíthetetlenek, mint pl. az ingatlanfedezet nyújtása, nem szeretnénk ismét tagi kölcsönökhöz folyamodni, de nem látunk más megoldást.
Birgés Brigitta ismertette, hogy a munkaszervezet 2015. november óta nem nyújt be kifizetést, saját önerőből (tagdíjak), a Helyi Fejlesztési Stratégia kidolgozására kapott összegből, a vállalkozói tevékenység (pályázatírás) bevételéből és a hitelkeretből működik már másfél éve.

Sajnálatos módon a 2014-2020 fejlesztési időszaki pályázati kiírásai, és így a HACS működési forrásai is jelentős késésben vannak. 

2016. december 13-óta ugyan be lehet nyújtania a HACS-oknak az előleg kifizetési kérelmüket a teljes működési forrás 50% -ának erejéig, de bankgarancia szükséges az összeg lehívásához. A 3A Takarékszövetkezet a bankgarancia nyújtását ingatlanfedezethez köti, ami számunkra teljesíthetetlen, tudomásunk van róla, hogy a Rajkai Takarékszövetkezet nem kér ingatlanfedezetet, és 2 % konstrukcióval nyújt bankgaranciát az egyetlen feltétele a számlanyitás, de ez nem tudjuk mennyire befolyásolná a 3A Takarékszövetkezetnél a számlavezetést, hiszen a hitelkeret miatt kizárólagosan ide folyósítható a működési költség, illetve 2% éves díjon felül az ügyintézés során is további  költségek merülnek fel.
Március 07. Kecskeméten a 2014-2020-as ciklus első országos rendezvényén vettünk részt, ahol valamennyire körvonalazódott a HACS-ok számára a működési és animációs költségekre vonatkozó támogatási rendszer.

Ígéretek szerint április közepén a 2016. június 10.-óta felmerült költségek tekintetében benyújtható kifizetési kérelem a teljes bér és járulékköltségre és az ahhoz viszonyított 15% általány költség számolható el, ez a mi esetünkben körülbelül 11 M FT összeget jelent. Jelenleg már a márciusi költségeinkre nincs fedezet, és reális esetben tartva a 45 nap ügyintézési határidőt június végére számolunk az összeg beérkezésére, amennyiben nem csúszik a beadás időpontja, addig hozzávetőlegesen 3.000.000,- Ft összegre lenne szüksége az Egyesületnek. Felmerül a kérdés vállaljuk-e emiatt a hozzávetőleges 3 hónap miatt a bankgarancia költségeit, ügyintézési folyamatát, illetve amennyiben megoldható az Önkormányzatok ismételten tagi kölcsönt nyújtanának az Egyesületnek, amely összegből működésünk a kifizetés megérkezéséig megoldódna.
Szokolai Lajos: Cserkeszőlő Község Önkormányzata nevében 1.000.0000 Ft tagi kölcsön összeget felajánlok.

Fazekas János: Köszönjük Polgármester Úr!

Fazekas János: Kérem a tagságot amennyiben egyetért azzal, hogy a bankgarancia helyett a kifizetésünk megérkezésééig tagi kölcsönből fedezzük a HACS Munkaszervezet működési költségeinek előfinanszírozását, az kézfeltartással jelezze.

Köszönöm megállapítom, hogy egyöntetű kézfeltartással elfogadásra került, hogy a bankgaranciával szemben tagi kölcsönösszegek befizetése mellett döntött a tagság, mely az Önkormányzatok számára előterjesztés formájában megküldésre kerül a soron következő testületi ülésen való megtárgyalás céljából.
2./2017 (III.17.) HATÁROZAT
A taggyűlés egyhangúan elfogadta a tagi kölcsönök nyújtását az Önkormányzatok képviselőtestületi ülésére való előterjesztés megküldésével.
                                                                     Kmf.  
Fazekas János

                 Elnök

A kivonat hiteles.

Kunszentmárton, 2017.03.17.
